સામા પક્ષે આમ આદમી પાર્ટીના આ આક્ષેપોનો જવાબ પણ ગીતની ભાષામાં જ અપાયો. છેલ્લે સત્તામાં રહેલા પક્ષ શિરોમણિ અકાલી દળે આ આક્ષેપોનો જવાબ આપવા ‘લલકાર’ નામનું થીમ સોંગ રિલીઝ કર્યું હતું. માત્ર આવી રીતે કમ્પોઝ કરેલાં તૈયાર ગીત જ નહીં, જાણીતા ગાયકોને પણ ચૂંટણીપ્રચાર માટે રોકવામાં આવ્યા હતા. આટ્ટા-દાલ નામના ગીતમાં અકાલી દળની સરકારે ગરીબી રેખા નીચે જીવતાં લોકોને અતિ સસ્તા દરે અનાજ-કઠોળ મળી રહે છે તે યોજનાઓની વાત કરી હતી. રાજ્યમાં પાણી અને વીજળીનો પુરવઠો સતત મળતો રહે છે, જેના કારણે ખેતીનો વિકાસ થયો છે, તે વિષય પર પણ અકાલી દળે ગીત બનાવડાવ્યું હતું. સ્ટાર પ્રચારકોને બોલાવી પક્ષો ભીડ એકઠી કરતા હોય છે પરંતુ ગીત અને લોકસંગીતના પ્રતાપે પંજાબમાં લોકો સ્વયંભૂ જ પ્રચારમાં ગીતો સાંભળવા આવી પહોંચતા હતા,